L 225/28 Den Europæiske Unions Tidende 17.8.2006 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 11. august 2006 om ændring af beslutning 2003/766/EF om hasteforanstaltninger mod spredning inden for EF af Diabrotica virgifera Le Conte (meddelt under nummer K(2006) 3582) (2006/564/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skade- gørere på planter eller planteprodukter og mod deres spredning inden for Fællesskabet (1), særlig artikel 16, stk. 3, fjerde punktum, og ud fra følgende betragtninger: (1) — I henhold til Kommissionen beslutning 2003/766/EF ?) skal medlemsstaterne træffe hasteforanstaltninger mod spredning af Diabrotica virgifera Le Conte (i det følgende benævnt »skadegøreren«) i andre områder end dem, hvor den vides at forekomme. (2) — Levnedsmiddel- og Veterinærkontorets evalueringer fra 2003, 2004 og 2005 i medlemsstaterne og supplerende oplysninger fra officielle undersøgelser gennemført af medlemsstaterne i 2004 og 2005 viser, at skadegøreren er etableret i visse områder inden for Fællesskabet. I et større område af Fællesskabet forekommer skadegøreren dog ikke. ()) EFT L 169 af 10.7.2000, s. 1. Senest ændret ved Kommissionens direktiv 2006/35/EF (EUT L 88 af 25.3.2006, s. 9). (?) EUT L 275 af 25.10.2003, s. 49. (3) — Gennemførelsen af hasteforanstaltningerne i beslutning 2003/766/EF blev ved flere lejligheder evalueret af Den Stående Komité for Plantesundhed i løbet af 2005. Man konkluderede, at hasteforanstaltninger til udryddelse af skadegøreren i områder, hvor den ikke tidligere vides at have forekommet, bør suppleres med spredningsbegræn- sende foranstaltninger i alle andre områder. (4) — Beslutning 2003/766/EF bør derfor ændres i overens- stemmelse hermed. (5) Foranstaltningerne i denne beslutning er i overensstem- melse med udtalelse fra Den Stående Komité for Plan- tesundhed — VEDTAGET FØLGENDE BESLUTNING: Artikel 1 I beslutning 2003/766/EF foretages følgende ændringer: 1) Følgende indsættes som ny artikel 4a og 4b: »Artikel 4a 1. Medlemsstaterne skal, hvis resultaterne af de i artikel 2 nævnte undersøgelser i mere end to på hinanden følgende år har bekræftet tilstedeværelsen af skadegøreren i en del af deres område, fastlægge zoner, der omfatter den del af deres område, hvor skadegøreren er fundet (angrebne zoner).